માંડવા નામના ગામમાં ડ્રગ્સનો ધંધો કરવા માગતા કાંચા ચીના (સંજય દત્ત)ના રસ્તામાં ગામનો એકમાત્ર પ્રામાણિક અને સૈદ્ધાંતિક વ્યક્તિ માસ્ટર દીનાનાથ ચૌહાણ (ચેતન પંડિત) આવે છે. કાંચા આ માસ્ટર વિરુદ્ધ ગામની વ્યક્તિઓને ભડકાવી તેની હત્યા કરે છે. પોતાના પિતાની હત્યાનો બદલો તેના દીકરા વિજય (હૃતિક રોશન)નું એકમાત્ર ધ્યેય હોય છે. માંડવાથી મુંબઈ આવ્યા બાદ તે ગૅન્ગસ્ટર રઉફ લાલા (રિશી કપૂર)નો આશરો લે છે અને પોતાના ધ્યેયને પૂરું કરવાની કોશિશ શરૂ કરે છે.